ई-मित्र संचालक ने की मारपीट, गांव में माहौल गर्माया
बारावरदा. घटनाके बाद कस्बे में निरीक्षण करते छोटीसादड़ी डीएसपी ओपी उपाध्याय थानाधिकारी।
भास्कर न्यूज| प्रतापगढ़- बारावरदा
धमोत्तरथाना क्षेत्र के बारावरदा गांव में सोमवार को ई-मित्र संचालक और ग्राहक के बीच मारपीट से माहौल गर्मा गया। एहतियात के तौर पर पुलिस उपाधीक्षक ओपी उपाध्याय सहित पुलिस बल मौके पर पहुंचा और दोनोें पक्षों से समझाइश कर माहौल को शांत किया। पुलिस ने गांव में फ्लैग मार्च भी निकाला। पुलिस ने बताया कि गांव के दुर्गा शंकर ने मेरुल्ला खान के ई-मित्र सेवा केंद्र पर बैंक खाता खुलवाया। उसने संचालक मेरुल्ला को पांच सौ रुपए खाते में जमा कराने के लिए दिए थे।
सोमवार को राशि खाते में नहीं आई तो दुर्गाशंकर ई-मित्र संचालक मेरुल्ला के पास गए। उन्होंने मेरुल्ला से राशि के बारे में पूछताछ की। इसको लेकर दोनों में विवाद हो गया और बात हाथापाई तक पहुंच गई। इस दौरान मेरुल्ला ने अपने साथियों नासिर अहमद और सोनू उर्फ सफदर को बुला लिया। पुलिस के मुताबिक तीनों ने दुर्गाशंकर के साथ मारपीट शुरू कर दी। इस घटना में दुर्गाशंकर को गंभीर चोटें पहुंचीं। ग्रामीणों ने दुर्गा शंकर को अस्पताल पहुंचाया। इस घटना के गांव में माहौल गरम हो गया। सूचना मिलने पर धमोत्तर थानाधिकारी उदय सिंह मय जाब्ता मौके पर पहुंचे और स्थिति को संभालने का प्रयास किया। पुलिस उप अधीक्षक ओपी उपाध्याय, धोलापानी एसएचओ गोविंद सिंह, रठांजना थानाधिकारी सवाई सिंह भी मय जाब्ता मौके पर पहुंचे तथा स्थिति को नियंत्रण में किया।
बाहरीलोगों को प्रवेश नहीं दिया जाए
बारावरदाचौकी पर ग्रामीणों की भीड़ जुट गई। मौके पर पहुंचे डिप्टी ओपी उपाध्याय ने दोनों पक्षों से वार्ता की। ग्रामीणों ने बताया कि गांव में बाहर के लोग माहौल बिगाड़ते हैं तथा इनकी वजह से ही गांव का माहौल खराब हुआ है। इस पर पुलिस ने बाहरी लोगों को गांव में बिना कारण प्रवेश नहीं करने के लिए पाबंद किया। डिप्टी उपाध्याय पुलिस अधिकारियों की समझाइश के बाद गांव में माहौल शांत हुआ। इसके बाद पुलिस ने गांव में दोनों ही समुदाय के लोगों के साथ शांति मार्च भी निकाला। डिप्टी उपाध्याय ने बताया कि एहतियात के तौर पर गांव में पुलिस जाप्ता तैनात किया गया है। पुलिस ने मेरुल्ला खान सहित तीनों आरोपियों को गिरफ्तार कर लिया है।
hin_Deva hin_Deva mar_Deva hin_Deva hin_Deva hin_Deva hin_Deva